Magyardombegyház Község Önkormányzata

Képviselő-testületének

15/2017. (XI.01.)

önkormányzati rendelete

a szociális célú tüzelőanyag juttatás szabályairól

Magyardombegyház Községi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1.§**

(1) Magyardombegyház Község Önkormányzata (a továbbiakban: önkormányzat) természetbeni szociális célú szén juttatást nyújt annak a szociálisan rászoruló személynek, aki Magyardombegyházon bejelentett lakó-, vagy tartózkodási  helyén életvitelszerűen él és e rendeletben meghatározott feltételeknek megfelel.

(2) A képviselő-testület az (1) bekezdésben szabályozott hatáskörét a polgármesterre átruházza.

**2.§**

(1) Szociálisan rászorult:

a) a szociális igazgatásról és szociális ellátásokról szóló törvény szerinti

aa) aktív korúak ellátására,

ab) időskorúak járadékára,

ac) települési támogatásra – tekintet nélkül annak természetbeni vagy pénzbeli formában történő nyújtására – (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülők) jogosult,

b) a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelő család,

c) rendszeres gyermekvédelmi támogatásban részesül,

1. rehabilitációs, rokkantsági, fogyatékossági támogatásban részesül, vagy nyugdíjas.
2. (2) Az elbírálás során az (1) bekezdés a) és b) pontban felsoroltak előnyt élveznek.
3. (3) Az (1) bekezdés c) és d) pontja esetén a közös háztartásban élők egy főre jutó jövedelme nem haladhatja meg az öregségi nyugdíj legkisebb összegének 350 %-át.

**3.§**

1. Ingatlanonként egy háztartás – egyfajta jogcímen - részesülhet támogatásban, legfeljebb 10 q szénben.
2. Nem részesülhet támogatásban, aki a lakóingatlan fűtését nem széntüzeléssel oldja meg.
3. Az önkormányzat a szén kiosztásáról február 15. napjáig gondoskodik. A szén kiosztása történhet személyes átvétellel, vagy az önkormányzat által biztosított lakcímre szállítással.
4. Az önkormányzat a szociális célú szénben részesülőtől – ideértve a kiszállítást is - ellenszolgáltatást nem kér.
5. A támogatásra való jogosultságról Magyardombegyház Községi Önkormányzat polgármestere határozatot hoz.
6. Amennyiben a támogatásra jogosult a támogatás odaítélését követően elhalálozik, a szenet a vele közös háztartásban lévő közeli hozzátartozó veheti át a következő sorrendben: házastárs vagy élettárs, gyermek, unoka, szülő, nagyszülő és testvér egymást követő sorrendben. Közeli hozzátartozó hiányában a jogosultság megszűnik.

**4.§**

(1) Az igénylő a rendelet melléklete szerinti igénylőlapon kérelmet nyújt be a Kevermesi Közös Önkormányzati Hivatal Magyardombegyházi Kirendeltségéhez, legkésőbb 2017. november 25. napjáig

1. A 2.§ (1) bekezdés a) és b) pontja szerinti esetekben a kérelemhez nem kell csatolni jövedelemigazolást, de a kérelemben meg kell jelölni a jogosultság jogcímét, illetve az aa), ab) alpontok esetén csatolni kell a jogosultságot megállapító határozatot.
2. A 2.§ (1) bekezdés c) és d) pontja szerinti esetekben a kérelemhez csatolni kell a pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006.(III.27.) Kormány rendeletben meghatározott dokumentumokat.
3. A polgármester a támogatásokról 2017. november 30. napjáig dönt.

**5.§**

A rendelet a kihirdetését követő napon lép hatályba, és 2018. március 31-én hatályát veszti.

Magyardombegyház, 2017. október 31.

 Dús Ildikó Gácsér Béla

 polgármester jegyző

Záradék:

A rendelet kihirdetve 2017. november 1. napján

 Gácsér Béla

 jegyző

Melléklet a 15/2017. (XI.01.) önkormányzati rendelethez

Magyardombegyház Községi Önkormányzat Polgármestere

5838 Magyardombegyház, Nagy u. 61. szám

**K é r e l e m**

Szociális célú tűzifa juttatás igényléséhez

Kérelmező neve:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Születési neve:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kérelmező születési adatai, szül. helye:\_\_\_\_\_\_\_\_\_\_\_\_\_\_\_\_\_szül. ideje:\_\_\_\_\_\_\_\_\_\_\_\_\_\_\_\_

anyja neve: \_\_\_\_\_\_\_\_\_\_\_\_\_\_\_\_\_\_

Kérelmező lakcíme:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kérelmező háztartásában egy főre jutó havi jövedelem (amennyiben nem részesül a következő pont szerinti támogatásban) :\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(igazolásokat kérjük becsatolni!)

Részesül-e az alábbi támogatások valamelyikében ? (megfelelő rész aláhúzandó)

* 1. aktív korúak ellátása (FHT, rendszeres szociális segély),
	2. időskorúak járadéka,
	3. települési támogatás (tekintet nélkül annak természetbeni vagy pénzbeli formában történő nyújtására),
	4. halmozottan hátrányos helyzetű gyermeket nevel

Kérelmezővel közös háztartásban élők neve:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Büntetőjogi felelősségem tudatában kijelentem, hogy a fenti adatok a valóságnak megfelelnek, a lakásom fatüzelésű berendezéssel fűthető, amelyet aláírásommal igazolok.

Magyardombegyház, \_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 kérelmező aláírása